
DISSERTATIO  MEDICA 

DE 

Jacobo  Harvey,  Auctore. 


PRiEFATIO. 


Q,u6  legibus  Almae  huj 


us  Academiae  obtempo 


rem,  in  animo  est,  ea,  qua  decet,  observantia, 
quaedam  dicere  de  Febre  vulgo  dicta  Remittente 
Biliosa,  Hoc  argumentum  selegi,  quia  erat 
mihi  ‘occasio  hanc  febrem  videndi,  epidemice 

A  grassatam 

grassatam  inter  nautas  Classis  Mediterraneae, 
potius  quam  spe  aliquid  novi  proferendi.  Hic 
morbus  attentionem  medicorum  summam  vindi¬ 
cat,  quippe  non  solum  frequCntissimus,  sed  etiam 
magnum  exitium  copiis  maritimis  terrestribus- 
que  nostris,  in  illa  regione  orbis  terrarum,  attu¬ 
lit. 


HISTORIA  MORBI. 


H^c  febris  in  regionibus  diversis  et  tempes¬ 
tatibus,  sed  prcccipue  ’  in  regionibus  calidis,  per 
aestatem  et  autumnum  epidemice  saevit,  et  quam¬ 
vis  rarissime  secus  accipitur,  tamen  signa  ejus, 
peculiaritate  habitus,  modis  vitae,  tempestatibus 
diversis  anni,  et  positione  locali,  adeo  variantur, 
ut  eam  delineare  difficillimum  sit,  sine  res  inter 
se  manifeste  repugnantes  inducendo.  Sed  ple¬ 
rumque  quaedam  symptomata  adsunt,  quae  eam 
satis  dignosci  efficiunt ;  et  quum  descriptionem 
sequentem  praecipue  continere  proponitur,  ad 
species  quas  inter  ordinem  homiiium,  quem  supra 


memoravi. 

memoravi,  assumit,  sequitur  ut  eae  constantiores 
futurae  sint. 

Imprimis,. observatur,  eam  magna  ex  parte, 
in  illis  apparere,  sicut  morbum  de  valde  inflam¬ 
matorio  genere,  cito  cursum  perficientem,  ut 
affectiones  febriles  in  regionibus  calidis  solent ; 
et  secundo,  praecipue  juvenes  et  plethoricos  affi¬ 
cere  ;  et  interdum  modum  impetus  suscipere,  qui 
de  ejus  natura  vera  nos  decipere  potest.  Ple¬ 
rumque  autem,  modis  diversis  infra  descriptis, 
incipit. 

^ger  primum  anxietate,  lassitudine,  et  pro¬ 
stratione  virium,  afficitur ;  quas  mox  excipiant 
sensus  frigoris  vel  horroris,  et  cito  calor  intensus, 
et  capitis  dolor  vehemens,  praecipui  circa  fron¬ 
tem  et  tempora,  cum  pulsatione  arteriarum  tem¬ 
porum,  et  etiam  dolore  circa  fundum  orbitarum, 
vel  sensu  rigoris  aut  molestiae  in  oculis  volven¬ 
dis,  qui  frequentissime  inflammantur,  cum  vultu 
erubescente.  Ille  quoque  magna  oppressione  in 
praecordiis,  saepe  cum  nausea  vel  vomitu  ma¬ 
teriae  biliosae,  itidemque  magno  dolore  dorsi,  et 
extremitatum,  cum  perturbatione  et  inquietu¬ 
dine  universa,  vexatur :  pulsus  plerumque  plenus, 

durus 

durus  et  frequens  est,  emicans  ab  centuni  viginti 
ad  centum  et  triginta,  sed  nonnunquam  oppres¬ 
sus,  sub  scalpello  oriens,  aut  fortasse  parum  ab 
statu  naturali  varians,  sed  multum  differens  pro¬ 
ut  cerebrum  aut  ventriculus  sit  viscus  praecipue 
affectum  ;  calor  necnon  in  hac  febre  multum  dif¬ 
fert  ;  nonnullis  plurimum  auctus,  aliis  parum  mu¬ 
tatus,  sed  plerumque  cute  sensum  ingratum  et  ari¬ 
dum  tenente  ;  relaxatione  universa  rarissime  oc¬ 
currente  per  totum  cursum  morbi,  et,  quum  circa 
principium  accidat,  nullam  diminutionem  symp¬ 
tomatum  afferente  :  lingua  alba  vel  sub  flava  est, 
cum  oris  sapore  ingrato  ;  et  quando  exeritur,  saepe 
tremulo  motu  afficitur,  et  amplificata  apparet : 
sitis  admoduni  urget :  urina  plerumque  rubra ; 
autem  postea  colorem  biliosum  assumit :  dejec¬ 
tiones  fuscae  et  saepe  colore,  et  stabilitate,  similes 
unguento  hydrargyri.  Sed  interdum  haec  febris 
celerior  est  in  impetu,  aegroto  repente  vertigine 
correpto,  et  in  statu  insensibili  procumbente  ; 
quem  statum,  tamen  brevi  tempore  reactio,  non- 
nullaque  signorum  supra  enumerata,  sequuntur ; 
vel  forsitan  delirium  symptoma  primum  est.  At 
interdum  incipit,  non  absimilis  typho  ratione 

symptomatum 

symptomatum  aegro  ex  languore,  lassitudine,  et 
prostratione  virium  querente,  comitante  verti¬ 
gine,  dolore  capitis,  universaque  inquietudine, 
cum  pulsu  celeri,  debili  et  aliquando  intermit¬ 
tente  ;  vultu  pallido,  atque  suffusione  oculorum, 
et  majore  vel  minore  perturbatione  mentis.  As¬ 
pectus  autem,  febre  penitus  formata,  mutantur, 
induentes  magis  speciem  inflammatoriam.  Hi 
modi  diversi  sunt,  quibus  hic  morbus  impetum 
facit.  Sin  aeger  non  ante  diem  secundum  vel 
tertium  morbi  questus  fuerit ;  magna  ex  parte, 
illi  aspectus  diversus  erit.  Dolor  capitis  adhuc 
magnus  manet,  cum  stupore  et  aversatione  re¬ 
sponsorum  reddendi,  negligentiaque  rerum  cir¬ 
cumstantium  ;  nunc  oculi  obscuriores  solito  vi¬ 
debuntur,  et  frequentissime  inflammatio  ante¬ 
cedens,  aliqua  ex  parte,  subflavo  colori  tunicas 
conjunctivas  cesserit,  qui  cito  ad  faciem  et  col¬ 
lum,  posteaque  per  corpus  totum  extenditur. 
Lingua  nunc  crusta  flava  obducta,  vel  fusca  et 
arida  est  j  prostratio  virium,  dolores  extremi¬ 
tatum,  et  quoque  anxietas,  oppressioque  circa 
praecordia,  nunc  maxime  urgent,  una  cum  vo¬ 
mitu  frequente  materias  biliosas,  et  singultu  per¬ 
molesto. 

molesto.  Pulsus  nunc  plerumque  minor  est, 
varians  de  centum  ad  centum  et  triginta  :  aug- 
mentatio  temperaturae,  hoc  tempore,  non  magna 
est,  vultu  potius  aspectum  depressum  et  anxium 
ostendente,  et  subinde  erubescente.  Die  tertio 
in  tentationibus  violentis,  saepe  speciem  remis¬ 
sionis  completae  habemus  ;  sub  vesperem  exacer¬ 
batio  est,  et  omnia  signa  ingravescunt.  Progre- 
diente  morbo,  dolor  et  molestia  circa  praecordia 
in  ingravescendo  permanent,  atque  nunc  fere 
constans  ht  vomitus,  cum  dolore  abdominis  de¬ 
jectionibusque  frequentibus  materiei  nigrae  foe- 
tidaeque.  Suffusio  flava  nunc  colorem  obscuri¬ 
orem  assumit,  et  cutis-  interdum  humida  fit,  vel 
sudores  parci  se  ostendunt,  et  saepe  foetor  inju¬ 
cundus  a  corpore  aut  linteo  aegri,  exhalatur. 
Si  cerebrum  multum  affectum  fuerit,  delirium 
jam  erit  urgens,  quod  saepe  in  comate  termina¬ 
tur.  Si  signa  ingravescere  continuent,  pulsus  fit 
irregularis,  interdum  plenus,  alias  celer  et  parvus, 
saepe  intermittens  ;  molestia  circa  regionem  epi¬ 
gastrii  nunc  intolerabilis  evadit,  et  vomitus  in- 
cessans  saepe  sanguinis,  et,  in  exemplis  nonnullis, 
materiae  similis  sedimento  coffaeae  adustae.  San- 

guis  gingivis  et  faucibus  exudat,  cum  haemor- 
rhagiis  e  naribus,  et  frequenter  ex  ano.  Hoc 
tempore,  subsultus  tendinum,  jactatio  perpetua  in 
lecto,  suppressioque  urinae,  cum  dolore  molesto 
in  regione  vesicae,  superveniunt.  In  casibus 
nonnullis  ischuria  renalis  occurrit,  et  in  paucis 
magna  distentio  vesicae,  ita  ut  ad  educendam 
urinam  fistulam  in  vesicam  immittere  necesse 
esset.  Faeces  in  multis  nunc  invite  redduntur. 
Tumefactio  et  suppuratio  glandularum  paroti- 
darum,  petechiae  et  vibices,  quamvis  non  indi¬ 
cia  generalia,  interdum  se  ostendunt,  lingua 
crusta  nigra  obducta ;  dentibusque  sorde  cir¬ 
cumdatis  ;  respiratione  difficiliore  evadente,  an¬ 
xietateque  extrema  ;  pulsus  ita  ut  vix  percepi 
possit,  subsidit  et  intermittit ;  frigidae  extremi¬ 
tates,  et  sudores  glutinosi,  miserias  aegri  termi¬ 
nant,  die  tertio  vel  quarto,  sed  plerumque  a  die 
quarto  ad  octavum. 

Symptomata  quae  supra  enumeravi  progres¬ 
sum  febris  in  forma  severissima  designant. 
In  plerisque  exemplis,  frequentissime  sub  forma 
continua  cursum  currit,  et  in  aliis,  remis¬ 
siones  interdum  notantur.  Signa  quae  supra 

enumerata 

enumerata  fuerunt,  non  omnia  in  eodem  ho¬ 
mine  apparent :  nec  semper  morti  symptomata 
praecedunt,  quae  modo  descripta  fuerunt ;  prae¬ 
sertim  quum  ante  diem  tertium,  morbus  in 
morte  terminatur.  In  talibus  casibus,  cere¬ 
brum  pars  praecipue  affecta  est,  et  mors  inter¬ 
dum  repente  invadit,  pulsu  manente  pleno, 
molli,  et  etiam  quodammodo  forti,  fere  ad  mo¬ 
menta  ultima ;  convulsionibus  violentis  mortem 
aegro  afferentibus.  Prima  aestate,  cerebrum 
organum  praecipue  affectum  esse,  observatur  ; 
calore  crescente,  et  imbribus  periodicis  caden¬ 
tibus,  symptomata  gastrica  gravia  fiunt,  sed  sine 
ulla  diminutione  affectionis  cerebri.^  Autumno 
progrediente,  affectio  inflammatoria  intestino¬ 
rum,  desinens  in  dysenteria,  saepe  occurrit.  Per 
hiemem  frequenter  peripneumonia  comitatur, 
et  in  aestate  et  autumno,  affectiones  pulmonicae 
leniores  interdum  videntur.  Impetum  hujus 
febris  saepe  constipatio,  diarrhoea,  vel  dysente¬ 
ria  antecedunt,  et  frequenter  cynanche  tonsil¬ 
laris. 


CAUS^. 

CAtJSiir.' 


Nunc  fere  inter  omiles  convenit,  causam 
'motam  febrium  remittentium  et  intermitten¬ 
tium,  ex  effluviis  exhalatis  a  paludibus  vel  agris 
humidis  originenl  trahere  ,  sed  natura  hujus  ac¬ 
toris  potentis,  ac  invisibilis,  fere  latet ;  et  sicut 
materia  contagionis,  oculos  investigationis  fe-^ 
fellit.  Miasmata  superficie  terrae  exoriuntur^ 
ubicunquo  materiae  animales  et  vegetabiles  in 
statu  deeompositionis  sunt ;  et  in  regionibus  ca¬ 
lidis,  ubi  calor  humiditasque  non  solum  dant 
maximam  vim  actori,  sed  propensionem  eis  ex¬ 
positis,  ad  ea  recipienda,  eorum  effecta  conjuncta 
magna  sunt. 

De  eorum  effectibus,  effluvia  et  paludosa  et 
humana,  sedante  in  corpus  animale  vi  pollere 
inter  omnes  constat.  At  in  quo  modo,  ad  sen¬ 
sorium  portentur,  ita,  ut  affectus  in  constitu¬ 
tionem  provehantur,  adhuc  ambigitur.  Sed 
an  pulmones  effluvia  absorbeant  aut  in  ventricu- 

B  Ium 

Ium  suscipiantur  cum  saliva  alimentoque,  et  ita 
suos  effectus  in  nervos  ventriculi  edant,  dictu 
difficile  est^  Tempus  quod  intervenit,  inter  ap^ 
plicationem  hujus  veneni  ad  corpus  et  ejus  ope¬ 
rationem  visibilem  in  forma  febris,  ex  gradu 
<*:oncentrationis,  et  pr^dispositione  eegri,  pendet. 
Exempli  gratia,  in  locis  quibusdam,  adeo  potens 
invenitur,  ut  homo  in  valetudine  perfecta,  noc¬ 
tem  in  locis  paludosis  et  humidis  aut  tempesta¬ 
tibus  autumnalibus  degens,  die  sequente  e  febre 
laboret.  Dum  e  contrario,  in  conditione  ita  di¬ 
luta  applicari  potest,  ut  dies  octodecimus,  vige¬ 
simus,  vel  etiam  trigesimus  aceedat,  antequam 
in  forma  febris  se  ostendit ;  et  secundum  Docto- 
rem  Jagkson,  interdum  duo  menses,  secundum 
Doctorem  Bancroft,  novem  aut  decem.  For¬ 
tasse  in  hoc  modo,  exortus  hujus  febris  in  navi¬ 
bus  quibusdam  in  mari  per  aliquod  tempus  re¬ 
tentis,  et  omnino  remotis  ab  expositione  omni 
directa,  ad  causam  remotam,  explicari  potest ; 
quae  jamjam  in  constitutione  latens,  in  actionem 
ab  aliquibus  causarum  excitantium  multarum, 
excitari  potest.  Potentissimae  earum  existiman¬ 
tur  esse  haec  :  intemperantia  in  usu  liquorum 

spirituosorum- 

spirituosorum  aut  vini ;  expositio  ad  radios  solis 
vel  ad  rores,  post  diem  magnis  laboribus  con¬ 
sumptum  ;  timor  et  alii  affectus  deprimentes 
animi.  Illae  quae  ex  intemperantia  superveniunt 
plerumque  pertinacissimae  inventae  fuerunt. 

Quo  ad  naturam  contagiosam  aut  non-conta- 
giosam  hujus  febris,  adhuc  dubitatio  magna  est ; 
sed  dubitari  non  potest,  quin  contagiosa  evadat, 
ubi  munditiei  et  ventilationi  non  stricte  cura 
adhibeatur,  aut  ubi  aegri  necessario  coarctentur, 
et  sani  vix  ab  affectis  separari  possint. 


DIAGNOSIS. 


His  rebus  dictis  de  phaenominis  morbi,  non 
necesse  est  dicere  multa  de  indiciis  diagnosticis. 
Scientia  febris  ab  expositione  ad  effluvia  palu¬ 
dum  ortae,  naturaeque  epidemici,  pro  tempore 

1)! 

praevalentis,  cum  quibusdam  signorum  insig¬ 
nium  ;  qualia,  magnus  dolor  capitis,  qui  fere 
semper  ad  frontem  et  tempora  figitur,  oppressio 
magna  in  praecordiis,  vomitus  biliosus,  atque 

bilis 

bilis  apparens  inusitata  quantitate  per  cursum 
morbi  tingens  cutem,  excretionesque  diversas^ 
ut  haec  febris  satis  dignoscatur,  efficient. 

-JV  .  .  .. 

-  PROGNOSIS. 

Dolor  capitis  minus  urgens  in  primo  gradu ; 
prostratio  virium  minus  notabilis  ;  affectio  levis 
ventriculi ;  pulsus  non  frequentissimus ;  dia^- 
phoresis  lenis  corpus  totum  tegens,  sitisque  par¬ 
va,  sunt  signa  quae  nos  inducunt  ad  formandum 
prognosin  faustam.  Sed  e  contrario,  dolor  ca¬ 
pitis  violens,  delirium  cito  comparens  et  per¬ 
durans  ;  magna  irritabilitas  stomachi ;  sitis  et 
calor  magnus ;  suffusio  flava  citb  apparens ; 
ischuria  ;  dyspnoea  ;  coma  ;  subsultus  tendi¬ 
num  ;  singultus  ;  petechiae,  et  vomitus  materiae 
similis  sedimento  coffaeae  adustae,  sunt  omnia 
symptomata  quae  terminationem  infaustam  por^ 
tendunt. 

SECTIO 

SECTIO  CADAVERUM. 


4  .  a 


-Cadaveris  inspectio  causas  morborum  evi¬ 
dentes  nobis  interdum  ostendit,  et  effectus  eo¬ 
rum  in  corpore  humano.  Res  saepe  apparent 
quae  remediis  potenti;ssimis  resistiterunt,  et  arte 
humana  nequaquam  removeri  potuerunt ;  ca¬ 
davera  eorum,  qui  hac  febre  mortui  essent,  in¬ 
spiciendo,  sequentia  inventa  fuerunt.  Vasa  ce¬ 
rebri  plerumque  distenta,  et  in  exemplis  pluri¬ 
bus,  ex  saturata  sanguine.  Membranae  magno¬ 
pere  inflammatae,  cum  aspectu  cruentato  et  in¬ 
terdum  flavo.  Depositiones  lymphae  coagula- 
bilis  in  partibus  diversis,  praecipue  inter  circum¬ 
volutiones  cerebri ;  et  ventriculi,  saepe  fluido  in¬ 
terdum  limpido  alias  flavo,  distenduntur.  Sub¬ 
stantia  cerebri  texturae  firmae  ;  et  pulmones 
saepe  plurimum  inflammati  inveniuntur,  et  pleu¬ 
rae  costali  interdum  adhaerent ;  et  frequenter 
cum  effusionibus  aquosis  in  pericardium  vel 
saccos  pleurae,  depositionibusque  in  variis  parti¬ 
bus  . 

bus  lymphae  coagulabilis.  Diaphragma  saepe 
multum  inflammatur,  interdum  adhaerens  hepati 
quod  plerumque  amplificatum  reperitur ;  sed  non 
fere  signa  externa  inflammationis  exhibet,  et  fre¬ 
quenter  lividum  est  marginem  versus  inferiorem 
lateris  concavi.  Vesicula  fellis  impleta  bili  con¬ 
spissata  reperta  est.  Indicia  inflammationis  in 
aspectu  externo  ventriculi  et  intestinorum  ap¬ 
parent,  et  si  patefacta  sint,  materia  nigra  tunicae 
villosae  adhaerens,  atque  intestina  distenta  aere, 
inveniuntur.  Intussusceptio  frequens  est.  Ve¬ 
sica  urinaria  interdurn  indicia  lenia  inflamma^ 
tioqis  ostendit. 


CURATIO. 

'  » 

Rationes  hanc  febrem  tractandi  diversis¬ 
simae  fuerunt,  nonnullis  morbum  existimantibus 
esse  naturae  typhoidis  ab  initio,  et  igitur  re¬ 
media  propria  huic  conditioni  administrantibus. 
Dum  e  contrario,  generis  esse  inflammatorii  ab 
aliis  existimata  fuit,  et  rite  tractata.  Quantum 

est 


BILIOSA  REMITTENTE.  15 

■  •  .  ^  .  .  .  .■  ‘i 

tfst  mihi  opportunitates  judicandi,  opinioni  pos¬ 
teriori  acquiesco.  Sed  exempla  in  cursu  epide¬ 
mici  curationem  mediam  aut  contrariam  postu-* 
lantia,  aut  propter  aetatem  vel  peculiaritatem 
status  occurrere  posse^  necessarium  est  conEteri.^ 
Mihi  videtur  separationem  aegrorum  a  sanis  in 
locum  ubi  mundities  et  ventilatio  adhiberi  pos¬ 
sint,  quantum  res  sinent,  nostram  primam  cu¬ 
ram  esse  debere  in  omni  febre,  etiamsi  haud 

? 

contagiosa  existimetur.  Nam  negligentia  ha¬ 
rum,  morbus  qui  natura  innocuus  fuit  ad  postre¬ 
mum  contagiosus  fieri  potest.  Affectio  topica 
cerebri  plerumque  signum  primum  esty  quod  at¬ 
tentionem  poscit ;  et  quum  febris  eo  fere  tem- 
pore,^  integre  naturae  inflammatoriae  reperta  est, 
Gum  proclivitate  cito  in  statum  disorganizationis 
progrediendi,  quando  vifes  medicinae  saepe  frus-’ 
tr4  tentabuntur ;  manifesta  prostratio  virium^ 
pulsus  oppressus,  aspectus  anxius  aegri,  cum  in¬ 
clinatione  ad  syncopen  paucis  unciis  sanguinis 
detractis,  ut  interdum  accidit,  nos  a  repetitione 
deterere  non  debent ;  affectione  enim  topica 
capitis  remota,  symptomata  periculosa  graduum 
posteriorem  avertuntur.  Sanguis  e  brachio,  vel 

arteria 

arteria  temporali  ad  uncias  viginti  aut  triginta 
vel  plus  nisi  prius,  symptomata  multum  remissa 
fuerint,  detrahi  debet,  et  aeger  in  positione  re¬ 
cumbente  inter  missionem  sanguinis  collocarb 
Quamvis  in  casibus  quibusdam,  signa  non  mul¬ 
tum  laevantur  bac  quantitate,  tamen  in  aliis  eam 
fere  dolorem>  capitis  et  stuporem,  removere  vidi,- 
atque  sequi  relaxationem  universam  superficiei, 
detractionemque  febris,  quae  postea  nibil  am¬ 
plius  quam  catbarticum  aut  diaphoreticum  ut 
amoveretur,  postulavit.  Terminatio  tam  fausta,- 
non  nisi  in  exemplis  paucis,  expectari  potest. 
Sanguine  emisso,  catbarticum  submuriatis  hy- 
drargyri  et  jalapii  exhiberi,  et  repeti  debet  donec 
alvus  plene  responderit,  ej  usque  operatio  ab  ene- 
matibus  emollientibus  adjuvari ;  atque  aegro  ad 
libitum  ullum  potum  diluentem  bibere  permitti 
potest.  Si  ante  missionem  sanguinis  pulsus  op¬ 
pressus  fuisset,  nunc  augebitur,  aegerque  saepe 
se  fortiorem  sentit  quam  antea.  Sanguis  ple¬ 
rumque  firmus  est,  ef  interdum  crustam  inflam¬ 
matoriam  exhibet.  Paucis  horis,  aut  per  diem, 
si  dolor  capitis,  comitante  vultu  suffuso  rubore, 
pulsuque  pleno  et  frequente,  remanet,,  vel  rever¬ 


sus 

sus  fuerit  r;  veuaesectio  aut  arteriotomia^  iterum 
repetatur^  necesse  est,  ut  mane  prasscripta,  nisi 
prius  symptomata  imminuta  fuerunt.  Sed  quo  ad 
quantitatem  detrahendam,  no  bis  secundum  j  uven¬ 
tutem,  statum  plethoricum  segri,  et  effectus  statim 
productos,  regendum  est.  Huic  curationi  aff 
fusio  frigida,  si  calor  et  pulsus  firme  supra  men- 
sqram  naturalem  permaneant,  conjungi  potest ; 
saepe  optjmo  cum  fructu  in  sublevando  omnia 
symptomata,  calorem  praesertim  et  sitim,  et  cum 
primum  quotiesque  calor  et  pulsus  creverit,  ite¬ 
rum  repeti  oportet ;  revera  ab  aegro  ipso  repe¬ 
titio  saepe  petitur.  Si  die  sequente,  dolor  capi- 

i 

tis,  oppressio  apud  praecordia,  pulsus  celer,  sig¬ 
naque  alia  febrilia  manent,  detractionem  san¬ 
guinis  iterum  repetendam  esse,  et  plerumque 
eam  iterare  necesse  erit,  donec  diminutio  magna 
vel  amotio  symptomatum  vebementiorum  effecta 
fuerit ;  nam  cito  advenit  periodus,  quando  jeva- 
cuationes,  si-' ullomodo,  perparce  adhiberi  pos¬ 
sunt,  hn  Si  r  ple  nam  solutionem  alvi  catharticum 
produxerit,  nunc  pilulam  submuriatis  hydrargyri 
gr.  iii.,  pulYeris  antimonialis  gr.  ii.,  cum  haustu 
salino  in  actu  effervescentiae,  tertia  quaque  hora, 

C 

aeger  sumere  incipiat ;  sed  sine  antimonio,  si  in¬ 
clinatio  levissima  ad  nauseam  vel  vomitum  fue¬ 
rit,  sub  murias  hydrargyri  hoc  consilio  adbibi¬ 
tur,  ut  alvus  laxa  teneatur,  eodemque  tempore, 
ut  effectus  proprii  in  corpore  moveantur,  et  con¬ 
juncto  antimonio  haustuque  effervescente,  secrcr 
tionem  per  cutem  promoveat.  Alvus  autem  ssepe 
astricta,  non  obstante  magna  quantitate  submu- 
riatis  hydrargyri  quge  sumpserit,  permanebit,  et 
laxa  a  purgantibus  vel  enematibus  emollienti¬ 
bus,  teneri  debet.  Si  adhuc  symptomata  deter¬ 
minationis  ad  caput,  cum  frequente  et  pleno 
pulsu  remanent,  sanguinem  iterum  emitti  opor¬ 
tet,  quantitate  secundum  ejus  effectus  ordinata. 
Quando  diutius  evacuationes  generales  cum  sa¬ 
lute  non  usurpari  possunt,  epispasticum  am¬ 
plum  inter  scapulas  positum,  effectus  optimos 
afferet ;  interdum  fere  dolorem  capitis,  stupo¬ 
rem  et  quoque  delirium  removebit,  quod  hoc 
tempore  urget.  Hoc  multum  capite  abradendo, 
et  linteum  madidum  in  aqua  aceto  commista 
applicando,  promovebitur.  Si  adhuc  morbus 
crescere  non  •  desinit,  molestia  in  regione  epi¬ 
gastrii,  atque  irritabilitas  ventriculi,  gravissimae 


esse 

esse  incipiunt,  cum  lingua  arida  et  nigra,  site 
aucta,  et  sufFusione  dava  se  in  totum  corpus  dif¬ 
fundente.  Hic  gradus  morbi  secundus  existi¬ 
mari  potest.  Alleviatio  magna  affectionis  sto¬ 
machi  interdum  ex  epispastico  amplo,  applicato 
ad  regionem  epigastricam,  et  haustu  efferves¬ 
cente  conjuncto  cum  guttis  paucis  tincturae  opii, 
efficietur.  Eodem  tempore  submurias  hydrar- 
gyri  si  ullo  modo  eum  ventriculus  retinebit,  con¬ 
tinuetur,  necesse  est.  Quando  autem  omnia 
praeterea  rejecta  fuerint,  pauxillum  vini  calidi 
cum  saccharo  et  aromate,  interdum  in  affectione 
ventriculi  mitiganda  succedet.  Si  calor  adhuc 
magnus  sit,  affusio  vel  lavatio  tepida,  nunc  in 
loco  frigidae,  adhiberi  debet,  aegro  jam  multum 
enervato  et  impotente,  ad  remedium  tam  vali¬ 
dum  sustinendum.  Si  vesicatorium  inter  sca¬ 
pulas  positum  et  alterum  ad  caput  applicatum, 
non  stupore  vel  delirio  allevando,  succedant ; 
paucae  hirudines  ad  tempora  applicentur,  et  pe- 
diluvimn  vesperi  utatur,  quum  sanguinis  emissio 
adhiberi  amplius  non  potest.  Sed  si,  non  ob¬ 
stantibus  remediis  omnibus  quae  supra  prae¬ 
scripta  fuerunt,  morbus  procedet,  pulsu  debili 

et 

et  irregulari  evadente;  aliisque  signis  debilitatis 
crescentibus,  parum  facere  possumus,  nisi  ad 
asgrum  sustinendum,  symptomataque  importu¬ 
nissima  allevanda.  Hydrargyrum  autem  assi¬ 
due  sub  forma  frictionis,  oportet  adhiberi,  quia 
ventriculus  nunc  fortasse,  eum  retinere  non  po¬ 
terit.  Vinum  nunc  exhiberi  debet,  et  quantitas 
adhibenda  effectibus  ejus  pendebit.  Evacuatio 
alvi  regularis  enematibus  emollientibus  produci¬ 
tur.  Singultus,  qui  nunc  multum  urget,  por¬ 
tione  misturae  camphorae  cum  guttis  paucis  tinc¬ 
turae  opii  vel  spiritus  aetheris  sulphurici,  optime 
tollitur.  Excretiones  jam  interdum  contra  vo¬ 
luntatem  evacuuntur,  aut  urina  retinetur  ;  quam- 
obrem  introductio  catheteris  utenda  est.  Vomitu 
nunc  fere  constante,  aegro  permittatur,  quod¬ 
cunque  sumere  potest.  Parva  quantitas  vini 
adusti  et  aquai,  vel  cerevisiae  conservatae  in  am¬ 
pullis,  utilis  reperta  fuit ;  et  cochlearia  pauca 
faecula  cycadis  circinalis  vel  marantae  arundi¬ 
naceae,  cum  vino  et  aromate  saepe  in  ventriculo 
restabunt.  Si  mutatio  de  hac  conditione  in¬ 
fausta  occurreret,  aeger  a  diaeta  nutriente  vino, 
et  aliquo  medimentorum  roborantium,  ut  cin- 

chona  sub  forma  decoctionis, Vel  quassia  sub  forma 
infusionis,  sustinendus  est ;  nam  ita  exhibita, 
jucundiora  ventriculo  esse  reperiuntur.  Quando 
autem,  e  contrario,  remissio  perfecta  in  gradu 
maturo  morbi  fuerit,  et  convalescentia  secuta 
sit,  infusio  quassiae  vel  decoctum  cinchonae 
exhibeatur.  Sed  quamvis  appetitus  citb  re¬ 
vertitur,  cibus  tamen  in  moderatione  sumendus 
est,  ut  ne  quid  copia  oneraret ;  quae  res  gra- 
vem  metum  morbi  recidivi  saepe  incutiat.  Igi¬ 
tur  diaeta  aegri  gradatim  augeri  debet,  et  vinum 
non  paucis  diebus  necessarium  erit,  nisi  in  casi¬ 
bus  ubi  aeger  morbo  protracto  et  gravi  multum 
exhaustus  fuerit.  -  Per  convalescentiam,  alvus 
regularis  servanda  est,  sed  praecipue  in  eis  ubi 
febris  cito  amota  fuerit ;  nam  observatur  in 
omnibus  febribus,  eos  ad  relapsum  proniores  esse, 
quam  qui  cursum  naturalem  morbi  percurre¬ 
rint.  •  . 

Historia  morbi  finita,  non  ineptum  fortasse 
erit,  pauca  dicere  de  aliquibus  remediorum  sin^ 
gulatim,  quae  in  hac  febre  adhibitae  fuerint. 

De  Detractione  Sajiguinis 
observabitur  ;  emissionem  sanguinis  ut  reme¬ 
dium  in  quo  praecipue  confideremus,  praescrip¬ 
tam  fuisse,  et  fortasse  nimis  liberaliter  esse  adhi¬ 
bitam,  existimabitur.  Quum  autem  violentia 
febris,  spatium  breve  quo  cursum  interdum  cur¬ 
rit,  et  pristinus  validus  status  eorum  qui  ei  ple¬ 
rumque  sunt  obnoxii,  considerata  fuerint,  for¬ 
tasse  eam  non  ita  esse  existimabitur.  In  qui¬ 
busdam  exemplis,  quantitas  detracta  magna  fuit, 
a  centum  et  viginti  ad  uncias  ducentas  ante¬ 
quam  symptomata  subacta  fuerint ;  sed  post  hanc 
convalescentia  celerrima  reperiebatur,  proclivi¬ 
tasque  minor  ad  morbum  recidivum  Antea 
memoratum  fuit,  sanguinem  vel  e  brachio  vel 

arteria 

arteria  temporali  emitti  debere  ;  sed  observa¬ 
bam,  minorem  quantitatem  ex  hac  ad  dolorem 
capitis,  et  alia  symptomata  minuenda  vel  amo¬ 
venda,  sufficere  ;  et  sive  a  detrahendo  sanguinem 
proxime  partem  praecipue  affectam,  aut  quia  san¬ 
guis  ab  arteria,  celerius  obtineatur,  quam  a  vena, 
quod  interdum  accidit,  quum  vulnus  amplum 
factum  sit,  sive  ex  hoc  quod  sanguis  arteriosus 
sit,  aut  ex  omnibus  his  conjunctis,  originem  su¬ 
mat,  non  possum  dicere. 

De  Emeticis, 

Haec  remedia  frequenter  vidimus  exhibita,  et 
interdum  summum  commodum  secutum  est, 
febre  praecisa  ;  sed  saepius  secuta  est  aggravatio 
affectionis  cerebri  et  ventriculi.  Igitur  summa 
prudentia  adhibenda  sunt,  quia  difficillime  est 
dignoscere,  quando  eventus  boni  aut  mali  se^ 
quantur.  Existimamus  quum  determinatio  ad 
caput  magna  sit,  praecipue  evitari  oportere. 

De  Purgantibus, 

Haec  in  asperioribus  tentationibus,  conjuncta 
cum  evacuationibus  aliis,  subsidium  magnum  in 

.jixiorbo  ^removendo  afferunt,  et  in  curatione  'ca¬ 
suum  leniorum,  qui,  quum  febris  decessura^ est, 
occurrunt,  eis  fides  haberi  potest,  conjunctis  cum 
remedio  sequente. 

De  Affusione  frigida. 

Affusio  frigida,  ut  mihi  videtur,  utilissimum 
remedium  est  in  actione  febrili  redigenda,  et 
eodem  tempore  aegrum  gratissime  plerumque 
afficit.  In  gradibus  posterioribus,  affusio  vel 
lavatio  tepida,  frigidae  subroganda  est,  quia  hoc 
tempore  aeger  nimis  ad  hanc  sustinendam,  ener- 
^yetur* 

'  •  '  *  i*"  '  '  t 

iu:  ^  De  USU  Hydrargyru 

.  .Ad  morbos  varios  removendos,  hydrargyrum 
inultum  jisurpatum  fuit,  et  quando  ita  adhibea¬ 
tur,  in  hac  febre  ad  alvum  laxam  servandam,  et 
effectus  proprios  in  corpore  movendos,  auxilium 
efficax  aliis  remediis,  ferre  reperietur,  et  quando 
effectum  ultimum  se  ostendit,  aegrum  securum 
plerumque  considerare  licet.  Nunquam  casum 
fataliter  terminari  vidimus,  ubi  hoc  occurrerat ; 
cum  in  nullis  eorum  qui  per  eundem  morbum 

epidemicum 

epidemicum  mortui  essent,  aspectus  minimus  de 
ejus  affectis  in  systemate,  posset  percipi,  nisi  uno 
excepto,  qui  lue  venerea  laborabat,  et  quem 
multum  debilitaverant  morbus  et  usus  hydrar- 
gyri  ante  impetum  febris.  Alia  autem  hujus 
generis  exempla  sunt  memorata. 

i-» 

De  Cinchona* * 

Hoc  medicamentum  multum  commendatum 
fuit,  exhibitum  in  portionibus  magnis,  ubi  mi¬ 
nima  remissio  notata  est ;  et  ab  uno  scriptore 
dicitur  agere  ut  incantamentum  in  morbo  cu¬ 
rando,  et  praeveniendis  affectionibus  chronicis 
pertinacissimis  *  ;  dum  e  contrario  ab  alio  me¬ 
moratur,  cladem  fuisse  magnam  et  relapsum 
frequentem,  cum  in  maturis  gradibus  adhibere¬ 
tur  f .  Quantum  fuit  mihi  opportunitas  judi¬ 
candi,  solum  utilis  visa  est,  quum  post  remis¬ 
sionem  perfectam  exhibita  fuerit,  ubi  evacua¬ 
tiones  eam  antecesserint.  Apparuit  mihi,  quando 

D  adhibita 

adhibita  fuerit  in  remissionibus  minus  comple¬ 
tis,  effectum  habuisse  acerbandi  vel  fortasse  ac¬ 
celerandi  exacerbationem  sequentem. 

Dc  Epispasticis. 

Ad  affectiones  topicas  capitis,  thoracis  et 
ventriculi  removendas,  vesicatoriis  nullae  appli- 
tiones  meliores  repertae  fuerunt,  praesertim  quum 
evacuationes  aliae  cum  salute  longius  provehi 
non  possent^ 

